For ratepension gælder det, at det beløb, som du indbetaler på din pensionsopsparing er fradragsberettiget, når det kommer til skat. Til gengæld skal du betale skat af det, du får udbetalt. Sætter du eksempelvis maksimumgrænsen på 54.700 kroner ind på din pension, kan dette trækkes fra i skat. Det gælder uanset, om du betaler bund- mellem- eller topskat. Hvis du ikke kan udnytte fradraget, overføres det til din ægtefælle, såfremt du har en. Står din arbejdsgiver for din ratepension, fungerer pensionsordningen i henhold til skat således, at det indsatte beløb trækkes fra din løn før A-skat og AM-bidrag beregnes. Vælger du at investere pengene i din ratepension, beskattes afkastet kun med pensionsafkastskat, som ligger på 15,3%.